el el el el el el el el el el el el el el el el el el el el el el en el en en uk en en en en en fr en en el el el el el el el el el el el el el el el el
Η στοματική υγιεινή είναι η πρακτική με την οποία διατηρείται το στόμα καθαρό και απαλλαγμένο από ασθένειες και προβλήματα (πχ κακή αναπνοή) μέσω του τακτικού βουρτσίσματος των δοντιών (οδοντική υγιεινή) και του καθαρισμού μεταξύ των δοντιών. Είναι σημαντικό η στοματική υγιεινή να πραγματοποιείται σε τακτική βάση για να προλαμβάνονται οι οδοντικές ασθένειες και η κακή αναπνοή. Οι συνηθισμένοι τύποι οδοντικών νοσημάτων είναι η τερηδόνα και οι ασθένειες των ούλων, συμπεριλαμβανομένων της ουλίτιδας και της περιοδοντίτιδας.[1]
Η αποτελεσματική στοματική υγιεινή απαιτεί τακτικό βούρτσισμα των δοντιών και μεσοδόντιο καθαρισμό.
Οι οδηγίες υγιεινής για τους ενήλικες προτείνουν αυτοί οι τελευταίοι να βουρτσίζουν τα δόντια τους τουλάχιστον δυο φορές την ημέρα με μια φθοριωμένη οδοντόκρεμα : μια φορά το βράδυ και τουλάχιστον άλλη μια φορά μέσα στην ημέρα.[2] Ο καθαρισμός μεταξύ των δοντιών ονομάζεται μεσοδόντιος καθαρισμός και είναι εξίσου σημαντικός με το βούρτσισμα των δοντιών.[3] Ο μεσοδόντιος καθαρισμός υφίσταται επειδή μια οδοντόβουρτσα δεν μπορεί να φτάσει μεταξύ των δοντιών και συνεπώς αφαιρεί περίπου το 50% της πλάκας από την επιφάνεια των δοντιών.[4] Υπάρχουν πολλά εργαλεία για τον καθαρισμό μεταξύ των δοντιών όπως το νήμα και οι μεσοδόντιες βούρτσες. Εναπόκειται σε κάθε άτομο να επιλέξει ποιο εργαλείο θα χρησιμοποιήσει.
Μερικές φορές τα λευκά ή ίσια δόντια σχετίζονται με την στοματική υγιεινή. Ωστόσο ένα υγιεινό στόμα μπορεί επίσης να έχει λεκιασμένα ή στραβά δόντια. Για την βελτίωση της εμφάνισης των δοντιών, οι άνθρωποι μπορούν να χρησιμοποιούν την ορθοδοντική ή θεραπείες λεύκανσης των δοντιών.
Η σημασία του ρόλου των στοματικών μικροβίων στην οδοντική υγεία αναγνωρίζεται όλο και περισσότερο.[5][6][7] Δεδομένα από την μικροβιολογική έρευνα πάνω στην στοματική υγιεινή αποδεικνύουν ότι μια κοινή μικροχλωρίδα μπορεί να μετατραπεί σε παθογόνο χλωρίδα μέσω σύνθετων αλλαγών στο περιβάλλον.[8] Αυτές οι αλλαγές οφείλονται στον ξενιστή και όχι στα βακτήρια.[9] Ενδείξεις στην οδοντική πλάκα δείχνουν σημαντικές μετατοπίσεις προς ένα μικρόβιο που σχετίζεται με διάφορες ασθένειες, με τα καρδιογόνα βακτήρια να κυριάρχησαν κατά την Βιομηχανική Επανάσταση.[10][11] Τα νεότερα στοματικά μικρόβια διαφέρουν ελάχιστα από τα προηγούμενα ιστορικώς χρονολογημένα μικρόβια. Η τερηδόνα, για παράδειγμα, αποτελεί μια μεγάλη στοματική ασθένεια που πλήττει το 60-90% των μαθητών στις βιομηχανικές χώρες.[12] Από την άλλη, η περιοδοντίτιδα ήταν σπάνια ασθένεια στην προ-νεολιθική και πρώιμη ανθρωπογενή περίοδο.[13]
↑ Darby M, Walsh MM (2010). Procedures Manual to Accompany Dental Hygiene: Theory and Practice. St. Louis, Mo.: Saunders/Elsevier.
↑ «Delivering better oral health: an evidence-based toolkit for prevention». GOV.UK (στα Αγγλικά). Ανακτήθηκε στις 15 Μαΐου 2021.
↑ Claydon, Nicholas C. (2008). «Current concepts in toothbrushing and interdental cleaning» (στα αγγλικά). Periodontology 2000 48 (1): 10–22. doi:10.1111/j.1600-0757.2008.00273.x. ISSN 1600-0757. https://onlinelibrary.wiley.com/doi/abs/10.1111/j.1600-0757.2008.00273.x.
↑ Lee, Dong-Won; Moon, Ik-Sang (2011-6). «The plaque-removing efficacy of a single-tufted brush on the lingual and buccal surfaces of the molars». Journal of Periodontal & Implant Science 41 (3): 131–134. doi:10.5051/jpis.2011.41.3.131. ISSN 2093-2278. PMID 21811688. PMC 3139046. https://www.ncbi.nlm.nih.gov/pmc/articles/PMC3139046/.
↑ Kilian, M.; Chapple, I. L. C.; Hannig, M.; Marsh, P. D.; Meuric, V.; Pedersen, A. M. L.; Tonetti, M. S.; Wade, W. G. και άλλοι. (2016-11). «The oral microbiome – an update for oral healthcare professionals» (στα αγγλικά). British Dental Journal 221 (10): 657–666. doi:10.1038/sj.bdj.2016.865. ISSN 1476-5373. https://www.nature.com/articles/sj.bdj.2016.865.
↑ Mahasneh, Sari A.; Mahasneh, Adel M. (2017-09-27). «Probiotics: A Promising Role in Dental Health». Dentistry Journal 5 (4). doi:10.3390/dj5040026. ISSN 2304-6767. PMID 29563432. PMC 5806962. https://www.ncbi.nlm.nih.gov/pmc/articles/PMC5806962/.
↑ «Structure, Function and Diversity of the Healthy Human Microbiome». Nature 486 (7402): 207–214. 2012-06-13. doi:10.1038/nature11234. ISSN 0028-0836. PMID 22699609. PMC 3564958. https://www.ncbi.nlm.nih.gov/pmc/articles/PMC3564958/.
↑ Bartold, P. Mark; Van Dyke, Thomas E. (2013-6). «Periodontitis: a host-mediated disruption of microbial homeostasis. Unlearning learned concepts». Periodontology 2000 62 (1). doi:10.1111/j.1600-0757.2012.00450.x. ISSN 0906-6713. PMID 23574467. PMC 3692012. https://www.ncbi.nlm.nih.gov/pmc/articles/PMC3692012/.
↑ Marsh, Philip D.; Devine, Deirdre A. (2011). «How is the development of dental biofilms influenced by the host?» (στα αγγλικά). Journal of Clinical Periodontology 38 (s11): 28–35. doi:10.1111/j.1600-051X.2010.01673.x. ISSN 1600-051X. https://www.onlinelibrary.wiley.com/doi/abs/10.1111/j.1600-051X.2010.01673.x.
↑ Adler, Christina J; Dobney, Keith; Weyrich, Laura S; Kaidonis, John; Walker, Alan W; Haak, Wolfgang; Bradshaw, Corey JA; Townsend, Grant και άλλοι. (2013-4). «Sequencing ancient calcified dental plaque shows changes in oral microbiota with dietary shifts of the Neolithic and Industrial revolutions». Nature genetics 45 (4): 450–455e1. doi:10.1038/ng.2536. ISSN 1061-4036. PMID 23416520. PMC 3996550. https://www.ncbi.nlm.nih.gov/pmc/articles/PMC3996550/.
↑ Aufderheide, Arthur C. (1998). The Cambridge encyclopedia of human paleopathology. Cambridge ; New York, NY : Cambridge University Press. ISBN 978-0-521-55203-5.